《大墙上蒿行》
清代·周龙藻

墙上蒿，自夸托根高。根高苦不固，萎落随风飘。墙上蒿，自喜擢固早。

固早苦不长，离披抱霜槁。蒿生蒿死曾足计，但恨踞盘难得地。

明堂选柱少成材，等闲齐把萧蘩弃。伏波慕良臣，肯逐井蛙住。

亚父好奇策，终被重瞳误。丈夫未遇鱼水知，且办隆中高卧处。

眼前富贵轻秋毫，抟扶岂必假羽毛。纷纷依傍何其劳，君不见墙上蒿。

作者简介：江苏吴江人，字汉荀，号恒斋。岁贡生。高才实学。有《恒斋集》等。